ഐഎന്എല് യോഗത്തില് കയ്യാങ്കളി, പ്രവര്ത്തകര് ഇരു ചേരിതിരിഞ്ഞ് ഏറ്റുമുട്ടി സംഭവം മന്ത്രിയുടെ സാന്നിധ്യത്തില് കൊച്ചി: ഐഎന്എല് യോഗത്തില് കയ്യാങ്കളി. ഇരുവിഭാഗം പ്രവര്ത്തകര് തമ്മില് ഏറ്റുമുട്ടി. മന്ത്രി അഹമ്മദ് ദേവര്കോവിലിന്റെ സാന്നിധ്യത്തില് ആയിരുന്നു തമ്മിലടി. കോവിഡ് ചട്ടം ലംഘിച്ച് ഹോട്ടലില് നടന്ന യോഗത്തിനിടെയാണ് കയ്യാങ്കളി. യോഗം പിരിച്ചുവിട്ടു എന്ന് പ്രസിഡന്റ് അബ്ദു വഹാബ് അറിയിച്ചതിന് പിന്നാലെയാണ് ഹോട്ടലിന് പുറത്ത് പ്രവര്ത്തകര് ചേരി തിരി്ഞ് ഏറ്റുമുട്ടിയത്. അബ്ദുള് വാഹാബ് ഉള്പ്പെടെ ചില നേതാക്കള് ഹോട്ടലില് നിന്നും ഇറങ്ങി പോയി. ജനറല് സെക്രട്ടറി കാസിം ഇരിക്കൂരും, മന്ത്രി അഹമ്മദ് ദേവര്കോവിലും ഹോട്ടലില് തന്നെ തുടരുകയാണ്. ഒരു വിഭാഗം പ്രവര്ത്തകര് ഇവര്ക്കെതിരെ ചീത്ത വിളിക്കുകയും പ്രതിഷേധിക്കുകയും ചെയ്തു. ഒരു വിഭാഗം പ്രവര്ത്തകര് ഹോട്ടലിനുള്ളിലേക്ക് ഇടിച്ചു കയറി. .ജനറല് സെക്രട്ടറി കാസിം ഇരിക്കൂര് യോഗത്തിന്റെ തുടക്കം മുതല് പ്രശ്നങ്ങള് ഉണ്ടാക്കാന് ശ്രമിച്ചെന്ന് പ്രസിഡന്റ് അബ്ദുള് വഹാബ് പറഞ്ഞു. രണ്ട് സെക്രട്ടറിയേറ്റ് അംഗങ്ങളെ പുറത്താക്കുന്നതുമായി ബന്ധപ്പെട്ട് ചോദ്യങ്ങളയുര്ത്തിയ സംസ്ഥാന സെക്രട്ടറിയോട് കാസിം ഇരിക്കൂര് മോശമായി പ്രതികരിച്ചെന്നും അബ്ദുള് വഹാബ് ആരോപിച്ചു. ജനറല് സെക്രട്ടറിയുടെ ഭാഗത്ത് നിന്ന് പ്രകോപനപരമായ പ്രതികരണങ്ങള് ഉണ്ടായപ്പോള് യോഗത്തില് വലിയ തോതില് തര്ക്കങ്ങള് ഉണ്ടായി. ഇതിന് പിന്നാലെയാണ് യോഗം നിര്ത്തിവെച്ചതായി താന് അറിയിച്ചതെന്നും അബ്ദുള് വഹാബ് പറഞ്ഞു. അതേസമയം സമ്ബൂര്ണ്ണ ലോക്ക്ഡൗണ് ദിവസമാണ് കൊവിഡ് ചട്ടങ്ങള് ലംഘിച്ച് ഐഎന്എല് ഹോട്ടലില് നേതൃയോഗം ചേര്ന്നത്. ഹോട്ടലിന് എതിരെ കൊവിഡ് നിരോധന നിയമപ്രകാരം കേസ് എടുക്കുമെന്ന് പൊലീസ് അറിയിച്ചു.